In säller Republik isch s Volk aber wäge de hoche Reparaturchoste, wo Dütschland hät mieße zahle, wägem Verlust vo Elsass-Lothringe an Frankrych und d'Wältwirtschaftskrise (ab 1929) unzfryde gßi. Des hät dezüe bydrage, dass de Adolf Hitler an d'Macht hät cho chönne; er hät systematisch de Zerfall vo de Weimarer Republik agsträbt (Ufflösig vo Gwerkschafte, Verbot vo Parteie, Verfolgig vo Gegner, Konzendrationslager). Er hät au vor allem d'Jude, aber au Zigüner, Kommuniste und anderi in Konzendrationslager bringe und döte lo. 1938 ßin Östrych und s Sudeteland an Dütschland agschlosse worre, 1939 hät de Hitler d'Tschechoslowakei bsetzt. Durch d'Bsetzig vo Pole am 1. Septämber 1939 isch de Zweit Wältchrieg usbroche. In sällem ßin ca. 55 Millione Mänsche umcho; 6 Millione devo ßin Jude gßi. Erscht wo Dütschland am 8. Mai 1945 komblätt hät ufgee mieße, hät de Chrieg e Änd gha.